Document ID: 31981L0680

31981L0680
L 246/32
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА КОМИСИЯТА
от 30 юли 1981 година
за изменение на Директиви 71/250/ЕИО, 71/393/ЕИО, 72/199/ЕИО, 73/46/ЕИО, 74/203/ЕИО, 75/84/ЕИО, 76/372/ЕИО и 78/633/ЕИО относно установяване на общностни методи за анализ за целите на официалния контрол на храните за животни
(81/680/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската икономическа общност,
като взе предвид Директива 70/373/ЕИО на Съвета от 20 юли 1970 г. относно въвеждането на общностни методи за вземане на проби и анализ за целите на официалния контрол на храните за животни (1), последно изменена с Акта за присъединяване на Гърция, и по-специално член 2 от нея,
като има предвид, че приложението към Първата директива 71/250/ЕИО на Комисията от 15 юни 1971 г. относно установяване на общностни методи за анализ за целите на официалния контрол на храните за животни (2) определя общите правила за прилагане на методите за анализ, описани в Директива 71/250/ЕИО и в Директиви 71/393/ЕИО (3), 72/199/ЕИО (4), 73/46/ЕИО (5), 74/203/ЕИО (6), 75/84/ЕИО (7), 76/372/ЕИО (8) и 78/633/ЕИО (9) на Комисията, установяващи общностни методи за анализ за официалния контрол на храните за животни; като има предвид, че въпреки това някои от горепосочените директиви предвиждат тези общи правила да не се прилагат към методите за анализ, свързани с добавките към храните за животни;
като има предвид, че е необходимо да се адаптират тези общи правила по такъв начин, че да се прилагат без разлика за анализа на всички съставки на храните за животни; като има предвид, че поради това трябва да се изменят и допълнят разпоредбите на въпросните директиви;
като има предвид, че постановените в настоящата директива мерки са в съответствие със становището на Постоянния комитет по храните за животни,
ПРИЕ НАСТОЯЩАТА ДИРЕКТИВА:
Член 1
Първата директива 71/250/ЕИО на Комисията се изменя и допълва, както следва:
1.
В член 1 се добавя следният параграф:
„Общите правила, съдържащи се в част 1 от приложението, се прилагат към методите за анализ, приети съгласно Директива 70/373/ЕИО на Съвета.“
2.
В приложението, част 1 „Въведение“ се заменя с текста на приложението към настоящата директива.
Член 2
В член 1 от Втора директива 71/393/ЕИО на Комисията вторият параграф се заличава.
Член 3
В член 1 и в член 2 от Трета директива 72/199/ЕИО на Комисията вторият пaраграф се заличава.
Член 4
В член 1 и в член 2 от Четвърта директива 73/46/ЕИО на Комисията вторият параграф се заличава.
Член 5
В член 1 и в член 2 от Пета директива 74/203/ЕИО на Комисията вторият параграф се заличава.
Член 6
В член 1 от Шеста директива 75/84/ЕИО на Комисията вторият параграф се заличава.
Член 7
В член 1 от Седма директива 76/372/ЕИО на Комисията вторият параграф се заличава.
Член 8
В член 1 от Осма директива 78/633/ЕИО на Комисията вторият параграф се заличава.
Член 9
Държавите-членки въвеждат в сила на 1 декември 1981 г. законовите, подзаконовите и административните разпоредби, необходими за спазване на настоящата директива, и незабавно уведомяват Комисията за това.
Член 10
Адресати на настоящата директива са държавите-членки.
Съставено в Брюксел на 30 юли 1981 година.

Labels: 0
17
6